נמל התעופה הבין-לאומי של פיטסבורג

נמל התעופה הבין-לאומי של פיטסבורג (באנגלית: Pittsburgh International Airport; IATA: PIT; ICAO: KPIT) – שנקרא במקור נמל התעופה של פיטסבורג רבתי, ומאוחר יותר נמל התעופה הבין-לאומי של פיטסבורג רבתי – הוא נמל תעופה בין-לאומי אזרחי-צבאי הנמצא במחוז אלגני , בפנסילבניה שבארצות הברית. הנמל ממוקם כ-15 ק"מ מערבית למרכז העיר פיטסבורג.

הנמל משרת את פיטסבורג רבתי וכן אזורים סמוכים בוירג'יניה המערבית ואוהיו. הוא בבעלות רשות התעופה של מחוז אלגני ומתופעל על ידה. הנמל מציע טיסות נוסעים ליעדים ברחבי אמריקה הצפונית ואירופה.<ref></ref> בנמל ארבעה מסלולי טיסה ושטחו כ-40 קמ"ר.<ref></ref>

== מתקנים ==
=== מסלולים ===
לנמל התעופה הבין-לאומי של פיטסבורג מתווה רחב ופתוח, הכולל ארבעה מסלולי טיסה: שלושה מסלולים מקבילים ממזרח למערב, ומסלול צולב רביעי. שני המסלולים הארוכים ביותר בשדה התעופה הם באורך של ו-, מה שמאפשר למטוסי הנוסעים הגדולים ביותר להשתמש בו. בשל התפתחות עסקים שאינם קשורים לטיסות בשטח נמל התעופה, ניתן להוסיף לנמל רק מסלול אחד. עם שלושה מסלולים מקבילים, ניתן לבצע בנמל נחיתות או המראות בו-זמנית כמעט בכל מצב.<ref></ref>

כאשר נושבות רוחות מערביות, מסלול 28L משמש כמסלול הנחיתה הראשי, בעוד 28R משמש כמסלול ההמראה הראשי ומסלול נחיתה משני. מסלול 32 משמש כמסלול הנחיתה הראשי לתעופה כללית. כאשר נושבות רוחות מזרחיות, מסלול 10L משמש כמסלול הנחיתה הראשי, 10R כמסלול הנחיתה המשני, ו-10C כמסלול ההמראה.

=== טרמינל ===
חלק מאזור הכרטוס של הטרמינל
מתחם נמל התעופה מורכב משני בניינים מרכזיים, אחד לפני השיקוף הביטחוני ואחד אחריו. הטרמינל מורכב מ-75 שערי עלייה בארבע שלוחות; עם זאת, רק 56 שערים זמינים לשימוש.<ref></ref>
* שלוחה A מכילה 25 שערים.
* שלוחה B מכילה 25 שערים.
* שלוחה C מכילה 6 שערים.
* שלוחה D מכילה 7 שערים.
לאחר שעברו את השיקוף הביטחוני, הנוסעים עולים על אחד משני מסיעונים תת-קרקעיים הנוסעים לטרמינל, שם נמצאים כל שערי העלייה למטוס. כל הנחיתות הבין-לאומיות, למעט ערים עם שירותי מכס לפני הגעה לארצות הברית, עוברות דרך שלוחה C. לאמריקן איירליינס יש מועדון אדמירלים בקומת הביניים של הטרמינל.<ref></ref> טרקלין המועדון נפתח באוקטובר 2017 בשלוחה C, מול שער C52, ליד הליבה המרכזית.<ref></ref> הטרקלין שופץ והורחב ב-2019.<ref></ref> נמל התעופה מפעיל גם טרקלין חינם לאנשי צבא וחיילים משוחררים בשלוחה C.
=== איירמול ===
בטרמינל יש איירמול , עם חנויות קמעונאיות ומסעדות רבות, המופעל על ידי חברת פראפורט. האיירמול היה מהראשונים מסוגו בנמלי תעופה. החנויות בנמל התעופה נדרשות למחירים זהים לסניפיהן שאינם בנמל התעופה. לפני פיגועי 11 בספטמבר האיירמול היה פתוח לכל, אך לאחריהם הוא נסגר למי שאינם נוסעים. בשנת 2017 נפתח האיירמול מחדש למי שאינם נוסעים שהשיגו מנמל התעופה כרטיס כניסה חופשית, אך גישה זו מושעית כעת באופן זמני.<ref></ref>

== היסטוריה ==
נמל התעופה נפתח בשנת 1952. בתחילה היה הנמל בשימוש על ידי חמש חברות תעופה, והוא שימש כבסיס פעולה משני עבור חברת TWA במשך יותר משני עשורים. נמל התעופה עבר בנייה מחדש והרחבה משמעותית בעלות של מיליארד דולר, שתוכננו במידה רבה לפי המפרט של חברת יו אס איירווייז, כך שיוכל להפוך לאחד מבסיסי הפעולה המרכזיים והעיקריים שלה. נמל התעופה החדש, שבנייתו הסתיימה בשנת 1992, היה אחד מהחדשניים בעולם, וכונה על ידי הניו יורק טיימס "נמל התעופה של העתיד".<ref></ref> עיצוב הנמל היה חלוצי וחדשני: צורת ה-X שלו נועדה לצמצם את המרחק בין השערים, הוא כלל חשמלית תת-קרקעית להסעת נוסעים ברחבי נמל התעופה, וכן כלל מגוון חנויות שכולן היו מתקדמות יחסית לתקופה.<ref></ref><ref></ref> התנועה הגיעה לשיא של 20 מיליון נוסעים בסוף שנות ה-90.

ב-2001 הגיעה יו אס איירווייז הגיעה לשיא של 542 טיסות ו-11,995 עובדים בנמל התעופה, שהיה נדבך חשוב בכלכלת פיטסבורג.<ref name="ppg111107"></ref><ref name="web.archive.org"></ref> הירידה בביקוש לטיסות מייד לאחר פיגועי 11 בספטמבר פגעה קשות במצב הפיננסי של יו אס איירוייז, והיא הכריזה על פשיטת רגל פעמיים ברציפות, נטשה את פיטסבורג כבסיס פעולה מרכזי ב-2004, צימצמה אלפי מקומות עבודה, וכמעט הביאה לפשיטת רגל של נמל התעופה עצמו, שנבנה בעיקר כדי להתאים לצרכיה.<ref name="governing"></ref><ref></ref> עם זאת, הקיבולת המופחתת של החברה בפיטסבורג פתחה את הדלת לחברות תעופה אחרות, שהרחיבו את הפעילות שלהן באזור פיטסבורג ושיפרו את השירות שלהן לנוסעים מקומיים, במקום להתמקד בנוסעים בעצירת ביניים.

בשנות ה-20 של המאה ה-21 הוכפל מספר חברות התעופה שמשתשמות בנמל ל-16, כאשר רשות התעופה של מחוז אלגני חיפשה באגרסיביות חברות תעופה, ולחצה עליהן לפתוח קווים חדשים.<ref name="governing" /> סאות'ווסט איירליינס הגדילה את נוכחותה בנמל התעופה בשנים אלו, ועקפה את אמריקן איירליינס (שהתמזגה עם יו אס איירווייז) כחברת התעופה הגדולה ביותר מבחינת נוסעים.<ref></ref>

נמל התעופה הוא גם בסיס פעולה מרכזי עבור חברת התעופה האזורית סאת'רן איירווייז אקספרס.<ref></ref>

בשנת 2017 נמל התעופה הפך לנמל הראשון בארצות הברית שפתח מחדש את הגישה לטרמינל שנמצא אחרי השיקוף הביטחוני עבור אנשים שאינם נוסעים, כל עוד הם עוברים דרך האבטחה, לאחר שהממשל הפדרלי הסיר את ההגבלות שהוטלו לאחר פיגועי 11 בספטמבר.<ref name="ppg82817"></ref>

בשנת 2021 הפך נמל התעופה לנמל הראשון בעולם עם מיקרו-רשת חשמל משלו, המייצרת חשמל באמצעות גז טבעי ואנרגיה סולארית ומספקת את כל נמל התעופה.<ref name="ngi72021"></ref>

בשנת 2021 החל בנמל שיפוץ בעלות 1.39 מיליארד דולר<ref name="bsp32221"></ref> שיכלול טרמינל חדש לביצוע צ'ק-אין, שיקוף ביטחוני והעברת כבודה בצמוד לשערים.<ref></ref> השיפוץ נועד לבטל את הצורך בחשמלית ולהגדיל את מספר מקומות החניה.<ref></ref> השיפוץ, עליו הוכרז לראשונה בשנת 2017,<ref></ref> התעכב עקב מגפת הקורונה והתחדש בשנת 2021<ref name="pbt2221"></ref>. הפרויקט ממומן על ידי חברות התעופה.<ref></ref>

==קישורים חיצוניים==

== הערות שוליים ==

פיטסבורג
קטגוריה:קישורי wayback מתבנית Webarchive
קטגוריה:דפים עם נקודות ציון בוויקינתונים
קטגוריה:פיטסבורג